Toshkentda poyezd ustiga chiqib, selfi qilmoqchi bo‘lgan yigitni 27 ming voltli tok urdi. Bu haqda Toshkent shahar xalq ta’limi bosh boshqarmasi matbuot xizmati xabar bermoqda. Qayd etilishicha, ushbu baxsiz hodisa poytaxtdagi 23-mehribonlik uyining sobiq tarbiyalanuvchisi, o‘n to‘qqiz yoshli N.D. bilan ro‘y bergan. Bildirilishicha, hozirda bu yigit buvisi P.Z.ning qaramog‘ida bo‘lib, Yunusobod tumanidagi 58-sonli umumiy o‘rta ta’lim maktabida onlayn darslarda qatnashayotgan bo‘lgan. “Hurmatli ota-onalar, qadrli yoshlar. O‘z farzandlaringiz va yaqinlaringiz taqdiriga aslo befarq bo‘lmang”, - deyiladi ma’lumotda. Eslatib o‘tamiz, 2018 yilning sentabr oyi oxirlarida Toshkentda o‘quvchi “ekstrim-selfi” oqibatida vafot etgandi.